AFC Chaqiruv Kubogi
OFK Chaqiruv kubogi Osiyo Futbol Konfederatsiyasiga (OFK) aʼzo va rivojlanayotgan davlatlar uchun „Vision Asia“ dasturi asosida tashkil etilgan xalqaro futbol musoboqasi. Ushbu musoboqa OFKning sobiq prezidenti Muhammad Bin Hammam tomonidan 2006-yilda tashkil etilgan. Shuningdek, qitʼada futbol standartlarini oshirishga qaratilgan dastur rejasidir. Vision Asia dasturini oʻzida aks ettirgan OFK Chaqiruv kubogi Osiyo futbol terma jamoalari safida toʻp surayotgan koʻplab isteʼdodlarni kashf qildi. OFK Chaqiruv kubogi ikki yilda bir marta o‘tkazib kelingan va dastlabki musoboqaga Bangladesh mezbonlik qilgan. 2006-yil iyul oyida erkaklar terma jamoasi musoboqalariga kiritilgan oʻzgartirishga koʻra 2008 va 2010-yillardagi OFK Chaqiruv Kubogi gʻoliblari avtomatik ravishda OFK Osiyo kubogi final bosqichiga yoʻllanma olishi belgilab qoʻyildi. Soʻnggi ikki OFK Chaqiruv kubogi gʻolibi uchun 2011 va 2015-yillardagi OFK Osiyo kubogi musoboqasi final bosqichiga yoʻllanma ajratilgan. 2014-yil musoboqa soʻngi bor oʻtkazildi, chunki Osiyo kubogini oʻtkazish formati oʻzgartirildi. 2015-yilgi Osiyo kubogidan keyin ishtirokchi davlatlar soni koʻpaytirildi. Avval 16 ta davlat ishtirok etgan boʻlsa, keyinchalik 24 davlat ishtirok etishi belgilab qoʻyildi. 2016-yilning aprel oyida bir nechta assotsiatsiyalar oʻrtoqlik oʻyinlarini tashkil etishda muammolarga duch kelgani uchun OFK Chaqiruv kubogi oʻrniga yangi musoboqa oʻtkazish taklifini kiritdi. OFK ularning taklifini qanoatlantirib, OFK Birdamlik kubogini tashkil etdi.